Санкт-Петербургте Орталық Азия елдерінен шыққан 6 адам ұсталды
"Санкт-Петербургте Орталық Азия елдерінен шыққан 6 адам ұсталды" | "https://abai.kz/post/50899"
TITLE: Санкт-Петербургте Орталық Азия елдерінен шыққан 6 адам ұсталды
URL: https://abai.kz/post/50899
META: "Санкт-Петербургте Орталық Азия елдерінен шыққан 6 адам ұсталды" | "https://abai.kz/post/50899"
DATE: 06.04.2017
AUTHOR(s): Абай-ақпарат
TOTAL WORDS: 114
TEXT: Санкт-Петербургте Орталық Азия елдерінен шыққан алты адам "экстремистік ұйымдар қатарына адам тартты" деген күдікпен ұсталды деп хабарлады Ресей тергеу комитеті. Тергеу болжамынша, күдіктілер 2015 жылдың қарашасынан осы күнге дейін Санкт-Петербург территориясында негізінен Орталық Азия елдерінен шыққан азаматтарды "Ислам мемлекеті" және "Джабхат ан-Нусра" экстремистік ұйымдарының қатарына қосылуға және террористік қылмыстар жасауға үгіттеген". Тергеушілер әзірге ұсталғандардың Санкт-Петербург метросында болған терактіні жасаушымен таныстығы я байланыста болғаны туралы мәлімет жоқ дейді. Комитеттің 5 сәуірде таратқан ақпаратына қарағанда, күдіктілер бүгін тергеушілердің Федералдық қауіпсіздік қызметі мен ішкі істер министрлігі қызметкерлерінің бірлесе жүргізген тергеу және жедел іздестіру шаралары нәтижесінде ұсталған. Аты-жөндері аталмаған күдіктілер Ресейге жұмыс істеуге барған. Дүйсенбі күні Петербург метросында жарылыс болып, 14 адам қаза тапты, ондаған адам жараланды. Абай-ақпарат
